open-index/open-wikipedia-markdown huggingface dataset:
Thomas Korsgaard

**Thomas Korsgaard** (født 1995) er en dansk forfatter. Han debuterte i 2017 med romanen *Hvis der skulle komme et menneske forbi* (norsk oversettelse: *Hvis det skulle komme et menneske*) en bok som delvis er inspirert av hans egen oppvekst. Denne boken ble etter hvert første bind i en trilogi om bondegutten Tue. Den ble etterfulgt av *En dag vil vi grine af det* i 2018, og i 2021 utkom den tredje og siste boken i trilogien, *Man skulle nok ha vært der*, som ble belønnet med den danske litteraturprisen De Gyldne Laurbær. De to første romanene var i 2021 solgt i mer enn 100 000 eksemplarer.
## Utdannelse og karriere
Korsgaard studerte en tid nordisk språk og litteratur ved Aarhus Universitet, men fullførte ikke utdannelsen. Før sin debut arbeidet han i Politikens Boghall, som handicapmedarbeider og telefonselger.

Korsgaards debutroman *Hvis der skulle komme et menneske forbi* dreier seg om hovedpersonen Tue, som er basert på Korsgaard selv. Romanen foregår i Nørre Ørum, den samme landsbyen som han selv er oppvokst i. Romanen ble godt mottatt av anmeldere og rost av blant andre Suzanne Brøgger og daværende statsminister Lars Løkke Rasmussen.

I 2018 kom oppfølgeren *En dag vil vi grine af det*, som også fikk god mottagelse. Boken ble nominert til Læsernes Bogpris og Edvard P. prisen.

I 2019 debuterte Korsgaard som novelleforfatter med samlingen *Tyverier*, som på få uker ble trykt i flere opplag, og en anmelder kalte den hans hittil beste bok. Den er solgt for utgivelse i flere land.

I 2020 utkom barneboken *Minimund*, skrevet i samarbeid med Frida Brygmann. 

I 2023 ble de første bøkene i forfatterskapet utgitt både i Sverige og Norge, der de også er blitt  godt mottatt av lesere og anmeldere.

## Bibliografi
* 2017 – *Hvis der skulle komme et menneske forbi* (roman)
* 2017 – *Splitterravende* (dramatikk)
* 2018 – *En dag vil vi grine af det* (roman)
* 2019 – *Tyverier* (novellesamling)
* 2020 – *Minimund* (barnebok, med Frida Brygmann)
* 2021 – *Man skulle nok have været der* (roman)
* 2021 – *Tyggegummidamen og andre historier* (barnebok, med Frida Brygmann)
* 2021 – *Trilogien om Tue* (samlet utgave av romanene *Hvis der skulle komme et menneske forbi*, *En dag vil vi grine af det* og *Man skulle nok have været der*)
* 2021 – *Snydt ud af næsen* (noveller)
* 2023 – *Bien fra Malta* (barnebok, med Frida Brygmann)
* 2023 – *Mente dere det* (originaltittel: *Mente I det*; kortroman)

## Priser og heder

* Mottager av arbeidslegat fra Statens Kunstfond.
* *KGL Dansk* på Det Kongelige Teater høsten 2016.
* Mottager av Otto B. Lindhardt-pris 2021.
* Mottager av De Gylne Laurbær 2021 for romanen *Man skulle nok have været der*.

## Referanser


## Eksterne lenker
*
NM i bandy for kvinner 2024

**Det 39. [[NM i bandy for kvinner|norgesmesterskapet i bandy for kvinner]]** ble arrangert fra 17. februar til 8. mars 2024. De fire beste lagene i Eliteserien i bandy for kvinner 2023/24 ble kvalifisert for sluttspillet. Ready ble norgesmester etter å ha slått NTNUI 5–1 i finalen.

## Tabell

## Sluttspillet

## Semifinaler

### [[Ready]]  (1) – [[Drammen Bandy|Drammen]] (4)

### [[NTNUI]]  (2) – [[Solberg Sportsklubb|Solberg]] (3)

## Finale

### [[Ready]]  (1) – [[NTNUI]] (2)

## Referanser



## Eksterne lenker
* Alle kamper
Rhopalomesites

***Rhopalomesites*** er en slekt av biller, som tilhører undergruppen vedsnutebiller i den artsrike familien snutebiller (Curculionidae).

## Utseende
Middelsstore (gjerne 9-12 millimeter), sylindriske, slanke, mørkbrune snutebiller. Snuten er nokså lang, de knebøyde antennene er festet litt utenfor midten. Pronotum er ovalt, tett og kraftig punktert. Dekkvingene er jevnbrede med markerte punktrader.

## Levevis
*R. tardyi* lever i stubber av løvtrær. De norske funnene er knyttet til ask, men arten kan forekomme i andre treslag også. De øvrige artene er gjerne knyttet til vedaktige planter i vortemelkfamilien.

## Utbredelse
*R. tardyi* er funnet i Norge, med to gamle funn fra Suldal i Rogaland, men blir vurdert som Kritisk truet (CR) i den norske rødlisten fra 2021 , Forøvrig har arten er utpreget vestlig utbredelse i Europa, med funn fra Azorene og Storbritannia. De øvrige artene lever på øyer i Atlanterhavet (Kanariøyene, Madeira, Azorene).

## Systematisk inndeling

* Ordenen Biller, Coleoptera
** Underordenen Polyphaga
*** Gruppen Cucujiformia
**** Overfamilien Snutebiller, Curculionoidea
***** Familien Snutebiller, Curculionidae
****** Underfamilien Vedsnutebiller, Cossoninae
******* Stammen Cossonini
******** Slekten ***Rhopalomesites*** Wollaston, 1873
********* *[[Rhopalomesites complanatus]]* (Wollaston, 1861)
********* *[[Rhopalomesites euphorbiae]]* (Wollaston, 1854)
********* *[[Rhopalomesites maderensis]]* (Wollaston, 1854)
********* *[[Rhopalomesites palmi]]* Folwaczny, 1979
********* *[[Rhopalomesites persimilis]]* (Wollaston, 1861)
********* *[[Rhopalomesites proximus]]* (Wollaston, 1861)
********* *[[Rhopalomesites tardii]]* (Curtis, 1825)

species Rhopalomesites tardyi (Curtis, 1825)
## Referanser


## Eksterne lenker
* 
*
Maserati Mistral

**Maserati Mistral** er en luksuriøs grand tourer fra italienske Maserati, som ble produsert fra 1964 til 1970.  

Mistral var tegnet av designeren Pietro Frua og er en kald nordavind i Middelhavet.  Den er utformet som en todørs coupe med to seter og romslig bagasjerom.

Den hadde samme bensindrevne sekssylindrete rekkemotor som Maserati 3500 GTi med innsprøytning.  De første hadde 3,5 liters volum, senere utvidet til 3,7 og 4,0 liter. Motorytelsen gikk fra 235 til 245 til 265 hestekrefter.  Den manuelle femtrinns girkassen var levert av tyske ZF Friedrichshafen.

En takløs utgave **Spyder** kom i 1964.  Det ble laget 830 coupe og 125 spyder.
## Referanser
Caulophilus

***Caulophilus*** er en slekt av biller i familien snutebiller (Curculionidae). De lever i død ved. De ligner på barkbiller (Scolytinae), som også er deres nærmeste slektninger.

## Utseende
Små (gjerne 2 – 5&nbsp;mm), sylindriske, slanke biller, brunlige eller svarte, blanke uten påfallende hår eller skjell, sterkt punkterte. **Hodet** er forholdsvis stort og bredt, snuten ganske kort til middels lang. Antennene er knebøyde og forholdsvis korte. **Brystskjoldet** (pronotum) er omtrent så langt som bredt, og så bredt som dekkvingene. Sidene er avrundede, og oversiden er dekket av grove, men grunne punktgroper. **Dekkvingene** er avlange og parallellsidige med markerte punktrekker. **Beina** er ganske korte og kraftige, en tilpasning til å bevege seg i ganger i treet. Vedsnutebillene ligner på barkbiller, men skiller seg fra disse på at de har mer markert snute. De er også typisk noe slankere enn barkbillene.

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. Noen arter på den sørlige halvkule er funnet på hannkongler av konglepalmer (Cycadales), og det er mulig at de spiller en rolle som pollinatorer av disse.

## Utbredelse
Slekten forekommer i den sørlige delen av Holarktis og i Mellom-Amerika.

## Fossiler
Det er beskrevet en rekke fossile arter i denne slekten fra rav, både dominikansk, baltisk og rav fra Ukraina (Rovno).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Dryotribini]]** LeConte, 1876
******** Slekten ***Caulophilus*** Wollaston, 1854
### Liste over artene

* †*[[Caulophilus ashei]]* Davis & Engel, 2006
* *[[Caulophilus ayotzinapa]]* Barrios-Izás, 2016
* †*[[Caulophilus bennetti]]* Davis & Engel, 2007
* †*[[Caulophilus camptus]]* Poinar & Legalov, 2015
* *[[Caulophilus costatus]]* Champion, 1909
* *[[Caulophilus dirutus]]* Kuschel, 1962
* *[[Caulophilus dubius]]* (Horn, 1873)
* *[[Caulophilus dumbardoni]]* Rheinheimer, 2019
* †*[[Caulophilus elongatus]]* Poinar & Legalov, 2015
* †*[[Caulophilus falini]]* Davis & Engel, 2007
* *[[Caulophilus latinasus]]* Blatchley & Leng, 1916
* †*[[Caulophilus martynovae]]* Legalov et al, 2019
* *[[Caulophilus nigrirostris]]* Aurivillius, 1931
* *[[Caulophilus oryzae]]* (Gyllenhal, 1838) 
* *[[Caulophilus pinguis]]* Horn, 1873
* †*[[Caulophilus rarus]]* Legalov, 2016
* †*[[Caulophilus ruidipunctus]]* Poinar & Legalov, 2015
* *[[Caulophilus sculpturatus]]* Wollaston, 1854
* *[[Caulophilus sericatus]]* Champion, 1909
* †*[[Caulophilus squamosus]]* Legalov, 2016
* †*[[Caulophilus swensoni]]* Davis & Engel, 2007
* *[[Caulophilus veraecrucis]]* Champion, 1909
* †*[[Caulophilus zherikhini]]* Nazarenko, Legalov & Perkovsky, 2011

## Referanser




## Eksterne lenker

*
Kjempehjort

**Kjempehjort** *(Megaloceros giganteus*) er et utdødd hjortedyr som var utbredt i Eurasia. Den er en av de mest kjente artene fra megafaunaen i pleistocen.

Geviret var skovlformet med tagger og kunne bli 3,5 m bredt. Kjempehjorten var på størrelse med en stor elg, men mankehøyden var større. Underkjeven var fortykket og nesten rund i tverrsnitt.

## Oppdagelse og vitenskapelig navn
Den første vitenskapsmannen som skriver om kjempehjort, er irlenderen Thomas Molyneux i 1695. Han mente at de store gevirene som ble funnet i irske myrer, kom fra elger som tidligere hadde levd på øya.

En formell artsbeskrivelse som *Alce gigantea* ble publisert av Johann Friedrich Blumenbach i 1799. *Alce* er en variant av *[[Elger|Alces]]*, altså slekta som elgen tilhører. Joshua Brookes brukte i 1827 og 1828 navnet *Megaloceros* i lister over fossiler han hadde. I 1844 brukte Richard Owen navnet *Cervus (Megaceros) hibernicus* om kjempehjorten, og fra og med slutten av 1800-tallet var *Megaceros giganteus* det vanlig brukte vitenskapelige navnet.

George Gaylord Simpson begynte i 1945 å bruke det eldre navnet *Megaloceros*. International Commission on Zoological Nomenclature bestemte i 1977 at Brookes' publikasjon fra 1828 inneholder en gyldig beskrivelse. *Megaloceros giganteus* er derfor det gyldige navnet, og *Megaceros giganteus* er et junior-synonym.

## Galleri

Megaloceros.jpg|Rekonstruksjon
Lascaux, Megaloceros.jpg|Kopi av hulemaleri fra Lascaux
Geweih eines Riesenhirsches.jpg|Gevir
Megaloceros giganteus mandible.jpg|Underkjeve


## Referanser
 

## Eksterne lenker
*
Mesterligafinalen i fotball for menn 2022/23

**Mesterliga-finalen 2022/2023** var den siste kampen i UEFA Champions League 2022–23, den 68. sesongen av UEFAs klubbfotballturnering, og den 31. sesongen siden den ble omdøpt fra European Champion Clubs' Cup til UEFA Champions League. Finalen ble spilt lørdag 10. juni 2023 mellom  og  på Atatürk Olympiastadion i Istanbul. Manchester City vant kampen 1-0 etter en scoring i andre omgang av Rodri.

Dette var det første møtet mellom Manchester City og Inter Milan i en UEFA-konkurranse. For Manchester City var dette deres andre mesterliga-finale. To år tidligere hadde de tapt 0–1 for  på Estádio do Dragão i Porto. Pep Guardiola var ute etter å vinne sin første mesterliga-finale siden 2011, da han ledet  til en 3-1 seier over  på Wembley Stadium. 

For Inter Milans del var dette den sjette finaleopptredenen i mesterligaen/serieveinnercupen. De hadde tidligere vunnet i 1964, 1965 og 2010, mens de tapte finalen i 1967 og 1972. Dette var Manchester Citys første mesterligatittel og deres første europeiske trofé siden de vant Cupvinnercupen i 1970.

Manchester City hadde tidligere i sesongen vunnet både Premier League og FA-cupen i England, og vant med det *[[The Treble]]*, som andre engelske klubb noensinne etter at byrivalen Manchester United klarte det i 1999. 

Finalen skulle opprinnelig vært spilt på Wembley Stadium i London, men etter utsettelsen og flyttingen av 2020-finalen på grunn av Covid-19-pandemien, ble alle finale-vertene forskjøvet ett år, slik at 2023-finalen ble gitt til Allianz Arena i München. Siden finalen i 2021, som var planlagt spilt i Istanbul, også måtte flyttes på grunn pandemien, ble 2023-finalen spilt der i stedet og München fikk 2025-finalen.

**Banens beste:**
 Rodri 

**Assistentdommere:**
Paweł Sokolnicki (Polen)
Tomasz Listkiewicz (Polen)
**Fjerdedommer:**
István Kovács (Romania)
**Reserve assistentdommer:**
Vasile Marinescu (Romania)
**VAR dommer:**
Tomasz Kwiatkowski (Polen)
**VAR assistentdommer:**
Bartosz Frankowski (Polen)
**VAR assistentdommerstøtte:**
Marco Fritz (Tyskland)

## Referanser
Bat (egyptisk mytologi)

**Bat** er en ku-gudinne i oldtidens egyptiske religion og mytologi som er framstilt med et menneskelig ansikt og kuører og horn, eller som en kvinne. Beviser på dyrkelsen av Bat eksisterer fra de tidligste bevarte tegn på religiøs virksomhet i oldtidens Egypt. Under Mellomriket i Egypt (ca. 2050-1650 f.Kr.), etter gjenforeningen av Øvre Egypt og Nedre Egypt, ble hun og hennes attributter erstattet av gudinnen Hathor, en tilsvarende gudinne som hadde blitt dyrket i en annen av Egypts nomer. Billedlige fremstillinger av Bat på instrumentet sistrum, et hellig instrument som ble brukt i religiøse seremonier, fortsatt i lang tid.

## Dyrkelse
Dyrkelsen av Bat kan dateres tilbake til de tidligste tider i det gamle Egypt og kan ha sitt opphav tilbake til tidlige husdyrholdende samfunn i paleolittisk tid (eldre steinalder). Bat var den mektigste guddommen i Seshesh, den 7. nome i Øvre Egypt.

## Navnet
Navnet Bat knyttes til begrepet «ba» som betegner personligheten eller sjelen i egyptisk mytologi, etterfulgt av suffikset «t» som angir hunkjønn.

## Avbildninger i tidlig egyptisk kunst

Selv om Bat sjelden ble avbildet i maleri eller skulptur, fins det noen eksempler (slik som den øverste delen av Narmerpaletten) inkludert noen hvor hun er fremstilt som ku, men også som kvinne, og noen ganger med stjerner rundt seg. Mer vanlig var amuletter hvor hun var avbildet med menneskelig ansikt, men med kuører og innovervendte horn slik datidens egyptiske storfe hadde.

Bat var sterkt assosiert med instrumentet sistrum og sentrum for hennes kult var kjent som «Sistrum-palasset». Sistrum er et ankh-formet musikkinstrument som var det mest brukte hellige instrumentet i egyptiske templer. Noen instrumenter kunne ha avbildning av Bat med hennes hode og hals som håndtak og rangler mellom hornene. Ansiktet er gjengitt på begge sider av instrumentet som da får to ansikter slik det er nevnt i pyramidetekstene:

:*I am Praise;*
:*I am Majesty;*
:*I am Bat with Her Two Faces;*
:*I am the One Who Is Saved,*
:*and I have saved myself from all things evil.*

## Forholdet til Hathor
Forestillingen om Bat som en guddommelig ku er bemerkelsesverdig likt forestillingen om Hathor, en parallell gudinne fra et annet område (nome). I todimensjonale avbildninger har begge gudinnene ansiktet rett fram, mot seeren, i motsetning til den vanlige og karakteristiske avbildningen i profil slik vi kjenner den fra egyptisk tradisjon. Det er ellers en tydelig forskjell i og med at hornene til Bat vender innover, mens hornene til Hathor vender litt utover. Det er mulig at dette gjenspeiler forskjeller i husdyrene man hadde i forskjellige tidsrom.

Hathors kultsenter var i det 6. nome i Øvre Egypt, like ved det 7. nome hvor Bat var ku-gudinnen. Dette kan indikere at de en gang var den samme gudinnen, eller av samme opphav, i det førhistoriske Egypt. Under mellomriket i Egypt hadde Hathor-kulten absorbert Bat på samme måte som enkelte andre guddommer i det egyptiske pantheon ble absorbert.

## Fotnoter

## Referanser


## Eksterne lenker

* The goddess Bat - discussion on Philae
* The goddess Bat - discussion on Egyptian Myths
Mesterligafinalen i fotball for menn 1997/98

**Mesterliga-finalen 1997/1998** ble spilt onsdag 20. mai 1998 mellom  og  på Johan Cruijff ArenA i Amsterdam. Kampen endte 0-1 til spanske Real Madrid, som dermed vant turneringen for 7. gang, og deres første europeiske tittel på 32 år. Juventus spilte sin tredje finale på rad, etter å ha vunnet i 1996 og tapt i 1997.

Kampens eneste mål ble scoret av Predrag Mijatović i andre omgang. De to lagene møttes også finalen 19 år senere, i 2017.

Finalen ble spilt på Johan Cruijff ArenA i Amsterdam, hjemmebanen til .

## Detaljer

**Assistentdommere:**
 Thorsten Bastian (Tyskland)
 Christian Schräer (Tyskland)
**Fjerdedommer:**
Hans-Jürgen Weber (Tyskland)

## Referanser
Lea Glob

**Lea Glob Sørensen** (født 1982) er en dansk dokumentarfilmskaper. Hun har gjort seg bemerket med sine filmer siden hun gikk ut av Den Danske Filmskole med avgangsfilmen *Mødet med min far Kasper Højhat* i 2011. Den ble nominert til Robertprisen for årets korte dokumentarfilm i 2012.

I samarbeid med Petra Costa sto hun for regi og produksjon av *Olmo and the Seagull* i 2014. Den ble vist på festivalen  i København i 2014, hvor den vant Nordic:Dox Award.

Arbeidet med *[[Apolonia, Apolonia]]*, hvor Glob følger kunstneren Apolonia Sokol, startet da hun gikk på Den Danske Filmskole. Den er tatt opp over en periode på 13 år og hadde premiere i 2022. Filmen har vunnet flere priser, blant annet Dragon Award Best Nordic Documentary i 2023 og Robertprisen for årets lange dokumentarfilm i 2024.

## Filmografi (utvalg)
* 2022: *Apolonia, Apolonia* – regi, manus, foto
* 2019: *Kærlighedsbarnet* –  med-regi, foto  
* 2017: *Lykketoft og de lejlighedsvis forenede nationer* – regi
* 2017: *Venus* –  med-regi
* 2016: *Min oldefars historier* (serie) – regi, m.m.
* 2014: *Olmo and the Seagull* –  med-regi
* 2011: *Mødet med min far Kasper Højhat* – regi

## Utmerkelser
* 2023: Nordisk Film Prisen – for *Apolonia, Apolonia*
* 2024: Robertprisen for årets regissør – for *Apolonia, Apolonia*
* 2024: Carl Th. Dreyer Prisen

## Fotnoter

## Referanser

 
 
 


## Eksterne lenker
*
Taishō Tripiṭaka, seksjon 12

**Taishō Tripiṭaka, seksjon 12** er den 12. seksjonen av den øst-asiatiske buddhistiske tekstsamlingen Taishō Tripiṭaka. Seksjonen har tittelen 釋經論部, som er *shìjīnglùn bù* på kinesisk og *shakukyōron-bu* på japansk. Seksjonen inneholder inneholder inneholder kommentarer til sūtraer og āgamaer (*sūtravyākaraṇa*), som er skrevet av indiske buddhister. Den befinner seg i bind 25–26 i Taishō Tripiṭaka, og omfatter tekstene nr 1505–1535.

### Bind 25 (上), del 1

### Bind 26 (下), del 2
New Zealands parlament

**New Zealands parlament** er nasjonalforsamlingen på New Zealand, og utøver statens lovgivende makt, herunder bevilgende makt. Parlamentet består formelt av monarken og representanthuset. Det har eksistert siden 1854, og er et av de eldste fungerende parlamenter i verden.

## Referanser


## Eksterne lenker
*
New Zealands representanthus

**New Zealands representanthus** er det eneste kammeret i New Zealands parlament. Det består normalt av 120 seter, men kan også ha overskuddsmandater. Valg finner sted hvert tredje år.

## Referanser


## Eksterne lenker
*
Maserati A6

**Maserati A6** var en rekke sportsbiler laget av italienske Maserati fra 1946 til 1956.  

Alle hadde seks sylindre.  Først ut var **A6 Sport**, som var to toseters løpsbiler laget i 1946.  

Dernest kom **A6 1500** som var to eller fireseters små familiebiler formet som coupe av Pinin Farina.  Den 1,5 liter store motoren utviklet 65 hestekrefter.  Det ble laget 47 av disse fra 1947 til 1950.

Samtidig laget de løpsbilen **A6GCS** fra 1947 til 1953.  Den hadde sykkelskjermer og en eller to seter (monoposto eller biposto), samt en toliters motor på omkring 130 hestekrefter.

Fra 1951 til 1953 laget de **A6G**  med varierte karosseri, blant annet av Zagato.  Disse hadde toliters-motoren nedjustert til 100 hestekrefter.

I 1952 kom løpsbilen **A6GCM** med en 190 hestekrefters toliters motor.  Med "CM" mente man *Corsa* (baneløp) og *Monoposto* (enseter). Med den vant fabrikken flere titler.

En videreføring var **A6GCS/53** som hadde åpent *barchetta* karosseri bygget av Fantuzzi.  Disse ble laget i 52 eksemplarer, hvorav tre var spesiallagde coupe laget av Pinin Farina.

A6-serien ble avsluttet med **A6GCS/54** som var toseters coupe og cabriolet sportsbiler med grand tourer preg.  Det ble laget seksti slike med karosseri fra flere karosserimakere.  Her var hestekraften nedjustert til 150.


1946 Maserati A6 CS barchetta.jpg | 1946 A6 Sport
1947-05-11 Piacenza WINNER Maserati A6 CS Barbieri.jpg | 1946 A6 Sport
1947MaseratiA61500PrototipoNo1Ginevra.jpg | 1947 A6 1500
1949-06-02 Roma Maserati A6GCS Fangio.jpg | 1949 A6GCS med Fangio
1951 Maserati A6G 2000 Pinin Farina Coupe (2) (15056472891).jpg | 1951 A6G 2000
BenoitMusy-MaseratiA6GCS-2040-Modena1954.jpg | A6GCS/53 med Benoit Musy
1954-04-27 Torino Maserati A6G CS 2057.jpg | A6GCS/53 Berlinetta
Maserati of Jan Flinterman at the 1952 Dutch Grand Prix.jpg | A6GCM i 1954 med Jan Flinterman
1954 Maserati A6G-2000 2063.png | 1954 A6GCS/54

## Referanser
Dead or Alive 2

***Dead or Alive 2*** er et 3D-slåssespill utviklet av Team Ninja. Det kom først ut til arkademaskiner i 1999, mens det senere kom ut utgivelser til Dreamcast og PlayStation 2 i 2000. Det er det andre spillet i ''Dead or Alive''-serien.

## Referanser


## Eksterne lenker
*
De store h-ene

**De store h-ene** er en sjekkliste som brukes i journalistikk for å sikre at det første avsnittet (ingressen) inneholder alle de viktigste poengene i en historie. Allerede i 1913 ble journalister lært opp til at ingressen skulle svare på disse spørsmålene:

* *Hvem?*
* *Hva?*
* *Hvortid (eller når)?*
* *Hvor?*
* *Hvorfor?, og*
* *Hvordan?*

I nyere tid blir journaliststudenter fremdeles lært at disse er de seks fundamentale spørsmålene for nyhetsformidling. Reportere bruker også de store h-ene for å styre undersøkelser og intervjuer, og for å stille viktige etiske spørsmål som for eksempel *"Hvordan vet du det?"*

## Andre navn
Det finnes mange andre navn på denne sjekklisten. Noen eksempler er **de gode hjelperne**, **journalistens seks hjelpeord** og **de seks klassiske journalistspørsmålene**.

## Bruk utenfor journalistikk
I Storbritannia utenom Skottland brukes de store h-ene i grunnskolen for barn i alderen 7 til 14 år. I Norge brukes en variant med 7 h-er i spesialpedagogikk.

## Historie
Ifølge filologiprofessor Inoslav Bešker ved Universitetet i Split i Kroatia stammer de store h-ene fra antikkens Hellas som et verktøy for å kommunisere fortellinger tydelig.

Det har vært en standard metode for å formulere eller analysere retoriske spørsmål siden antikken. 

## Se også
* Ingress
* 5 hvorfor, en iterativ spørreteknikk for å finne rotårsaker
* Lasswell-formularet, huskeregel for kommunikasjon
* Midler, motiv og mulighet, sentrale tema i en i etterforskning
* Omvendt pyramide, huskeregel i journalistikken for å ta de viktigste poengene først i artikkelen

## Referanser
Svømming under VM i svømmesport 2024 – 200 meter individuell medley kvinner

**200 meter individuell medley kvinner** var en svømmeøvelse som ble arrangert under VM i svømmesport 2024 i Doha, Qatar 11. og 12. februar 2024.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene startet 11. februar klokken 09:32.

### Semifinaler
Semifinalene startet 11. februar klokken 20:01.

### Finale
Finalen fant sted 12. februar klokken 20:23.

## Referanser
Frankie Miller

**Francis John Miller** (født 2. november 1949, Glasgow, Storbritannia) er en skotsk sanger og låtskriver. Han debuterte med soloalbumet *Once in a Blue Moon* i 1973, som ble fulgt opp av jevnlige utgivelser gjennom 1970- og 1980-årene, inkludert et antall listeplasseringer. Singelen «Darlin’» fra 1978 nådde førsteplass på de norske salgslistene. Miller mistet evnen til å synge etter å ha blitt rammet av hjerneaneurisme i 1994, men har fortsatt som låtskriver.

## Studioalbum
* *Once in a Blue Moon* (1973)
* *High Life* (1974)
* *The Rock* (1975)
* *Full House* (1977)
* *Double Trouble* (1978)
* *Falling in Love* (1979)
* *Easy Money* (1980)
* *Standing on the Edge* (1982)
* *Dancing in the Rain* (1985)
* *Long Way Home* (2006)
* *Frankie Miller's Double Take* (2016)

## Referanser
Hvorfor-fordi-analyse

**Hvorfor-fordi-analyse** er en metode for analyse av ulykker ved hjelp av grafteori. Den er uavhengig av anvendelsesområde, og har blitt brukt til å analysere blant annet fly-, jernbane-, marine- og datarelaterte ulykker og hendelser. Analysemetoden brukes hovedsakelig i etterkant av at en ulykke faktisk har skjedd (a posteriori), og tilstrever å sikre objektivitet, falsifisering og reproduserbarhet av resultater.

Resultatet av analysen er en *hvorfor-fordi-graf*, en type årsaksnotasjon som brukes til å representere gjensidige avhengigheter innenfor et system. Den viser kausalstruktur mellom faktorer i en ulykke, og er en rettet asyklisk graf hvor nodene i grafen er faktorer. Rettede kanter angir årsak-effekt-relasjoner mellom faktorene.

## Metoden i detalj
Man starter med spørsmålet "Hva er ulykken (eller ulykkene) i spørsmålet?". I de fleste tilfeller er dette lett å definere. Deretter kommer en iterativ prosess for å bestemme årsaker. Når årsakene til ulykken har blitt identifiserte blir formelle tester brukt på alle mulige årsak-effekt-relasjoner. Denne prosessen gjentas for de nye årsakene man finner inntil man oppnår et tilfredsstillende resultat.

Ved hver node (faktor) må hver medvirkende årsak (relaterte faktor) ha vært nødvendig for å forårsake ulykken, og summen av årsaker må ha vært tilstrekkelig for å gjøre det.

## Formelle tester
Den *kontrafaktiske* *testen* (KF) kan føres tilbake til filosofen David Lewis sin formelle notasjon av kausalitet og det kontrafaktiske. Testen stiller følgende spørsmål: "Hvis årsaken ikke hadde vært der, kunne effekten ha skjedd?". Testen beviser eller motbeviser om en årsak er en nødvendig kausal faktor for en effekt. Bare hvis det er nødvendig for årsaken som det spørres om bidrar det klart til effekten.

Den *kausale tilstrekkelighetstesten* (KTT) stiller spørsmålet: "Vil en effekt alltid skje hvis alle tilskrevne årsaker skjer?". Denne testen har som mål å avgjøre om en rekke årsaker er tilstrekkelige for at en effekt skal skje. Således kan fraværende årsaker identifiseres.

Hvis og bare hvis den *kontrafaktiske testen* er positiv, og den *kausale tilstrekkelighetstesten* er positiv for alle mengder årsaker til sine effekter , så er *hvorfor-fordi-grafen* rett. Med andre ord:

* Hver årsak må være nødvendig (KF), og årsakenes totalitet må være tilstrekkelig (KTT)
* Da må totaliteten av årsaker være tilstrekkelige (KTT), og ingenting er overflødig (KT, hver årsak er nødvendig)

## Eksempel

## Se også
* 5 hvorfor
* Feiltre
* Feiletreanalyse
* Fiskebeindiagram
* Kausal avbildning
* Problemavbildning
* Rotårsaksanalyse
* Ulykke

## Referanser
Herman Stakset

**Herman Stang Stakset** (født 2000) er en norsk fotballspiller som spiller for .

## Referanser


## Eksterne lenker
*
Elizabeth Tower

**Elizabeth Tower** er et nygotisk klokketårn på Westminsterpalasset i London, tegnet av arkitekten Charles Barry assistert av den da 23 år gamle Augustus Welby Pugin, og ferdigstilt i 1859. Tårnet inneholder en stor klokke, på folkemunne kalt Big Ben, samt fire mindre klokker, og er utførlig dekorert med symboler forbundet med de fire britiske nasjonene og Tudordynastiet, og en latinsk inskripsjon til dronning Victoria.

## Se også
* Tower of London

## Referanser


## Eksterne lenker
*
The Champeen

***The Champeen*** er en amerikansk stumfilm fra 1923 regissert av Robert F. McGowan.

## Handling
Etter å ha blitt oppdaget når han forsøker å stjele epler, begynner Sammy å promotere boksekamper i håp om å betale tilbake pengene han skylder kjøpmannen han stjal fra. To boksere, Mickey og Jack, utfordrer hverandre til en av disse boksekampene, og begge to er forelsket i den samme kvinnen: Mary Kornman.

## Skuespillere
* Jackie Condon som Jackie
* Mickey Daniels som Mickey
* Jack Davis som Jackie 'Tuffy'
* Ernie Morrison som Sammy
* Mary Kornman som Mary
* Allen Hoskins som Farina

## Referanser


## Eksterne lenker
*
Skadelig bruk av rusmidler

**Skadelig bruk av rusmidler**, tidligere betegnet som **rusmiddelmisbruk**, er et bruksmønster av rusmidler som fører til problemer for helse, utdanning, økonomi, sosiale forhold, familie og mellommenneskelige relasjoner, eller som fører til skader og ulykker og økt risiko for rusmiddelrelaterte lovbrudd.

Det knyttes ofte til rusmiddelavhengighet, bruk av rusmidler kan derimot gi mye helseskade, uten at det foreligger en avhengighet bak det. Skadelig bruk av rusmidler er en diagnose i ICD-10; som diagnose skilles det mellom *skadelig bruk* og *avhengighet*. Det kreves at vedkommende har påført skade til sin egen psykiske eller fysiske helse, for at hen skal bli tildelt diagnosen.

## Se også
* Risikopreget alkoholbruk
* Rusmiddelavhengighet

## Referanser


## Eksterne lenker
* 
*
Chastity

***Chastity*** er en amerikansk stumfilm fra 1923 regissert av Victor Schertzinger.

## Handling
En ung kvinne forsøker å bli berømt i Hollywood, og bestemmer seg for at den eneste måten hun kan oppnå stjerne-status på er gjennom forhold til stjerner som allerede er mer berømte enn henne. Hun får etter hvert den anerkjennelsen hun ønsker. Men av helt feil årsaker, og snart befinner hun seg midt i en beryktet samfunnsskandale.

## Skuespillere
* Katherine MacDonald som Norma O'Neill 
* J. Gunnis Davis som Nat Mason 
* J. Gordon Russell som Sam Wolfe 
* Huntley Gordon som Darcy Roche 
* Frederick Truesdell som Fergus Arlington 
* Edythe Chapman som Mrs. Harris
* Verne Winter

## Referanser


## Eksterne lenker
*
Japan under VM i svømmesport 2024

**[[Japan]]** deltok under **[[VM i svømmesport 2024]]** i Doha i Qatar fra 2. til 18. februar 2024.
## Medaljevinnere (utvalg)

## Referanser
A Chapter in Her Life

***A Chapter in Her Life*** er en amerikansk stumfilm fra 1923 regissert av Lois Weber.

## Handling
Jewel er nødt til å bo hos den gamle bestefaren sin, samtidig som foreldrene hennes er utenlands på forretningsreise. Men hun kommer overhodet ikke overens med bestefaren sin, og dette fører til en rekke problemer.

## Skuespillere
* Claude Gillingwater som Mr. Everingham
* Jane Mercer som Jewel
* Jacqueline Gadsden som Eloise Everingham
* Frances Raymond som Madge Everingham
* Robert Frazer som Dr. Ballard
* Eva Thatcher som Mrs. Forbes
* Ralph Yearsley som Zeke Forbes

## Referanser


## Eksterne lenker
*
Nesiotophasis

***Nesiotophasis*** er en slekt av biller i familien snutebiller (Curculionidae)..

## Utseende
Bittesmå til små (0,75-2,9 millimeter), mer eller mindre pæreformede, mørke snutebiller. Snuten er kraftig og middels lang, de knebøyde antennene sitter festet noe utenfor midten. Pronotum er rektangulært, grovt og nokså tett punktert. Dekkvingene er betydelig bredere enn pronotum, ovale med kraftige punktstriper. 

## Levevis
Billene lever på bakken mellom løvstrø.

## Utbredelse
Gruppen er utbredt i Afrika, dessuten er to av slektene er endemiske for St. Helena.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], Cossoninae** Schönherr, 1825
******* Stammen **[[Nesiobiini]]** Alonso-Zarasaga & Lyal, 1999
******** Slekten ***Nesiotophasis*** Péringuey, 1908 - 10 arter, sørlige Afrika
********* *[[Nesiotophasis boscimanus]]* Belló, Osella & Colonnelli, 2011
********* *[[Nesiotophasis capicola]]* (Péringuey, 1908)
********* *[[Nesiotophasis dubius]]* Belló, Osella & Colonnelli, 2011
********* *[[Nesiotophasis inopinatus]]* Belló, Osella & Colonnelli, 2011
********* *[[Nesiotophasis integer]]* (Voss, 1974)
********* *[[Nesiotophasis interjectus]]* (Voss, 1974)
********* *[[Nesiotophasis natalensis]]* (Voss, 1974)
********* *[[Nesiotophasis promontorii]]* (Péringuey, 1908)
********* *[[Nesiotophasis pusillus]]* (Voss, 1974)
********* *[[Nesiotophasis superstes]]* Belló, Osella & Colonnelli, 2011
## Referanser




## Eksterne lenker

*
Stenoscelis

***Stenoscelis*** er en gruppe av biller i familien snutebiller (Curculionidae). De lever i død ved.

## Utseende
Små, smale, sylindriske snutebiller, matt mørkbrunlige på farge. Snuten er bred og ganske kort, denne slekten ligner mye på barkbiller.

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. 

## Utbredelse
Slekten har en vid utbredelse men mangler i Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Onycholipini]]** Wollaston, 1873
******** Slekten ***Stenoscelis***  Wollaston, 1861 - 35 arter
### Liste over artene

* *[[Stenoscelis acerbus]]* Zhang, 1995
* *[[Stenoscelis aceri]]* Konishi, 1962
* *[[Stenoscelis acutipennis]]* Zherikhin in Zherikhin & Egorov, 1990
* *[[Stenoscelis africanus]]* Eggers, 1922
* *[[Stenoscelis alni]]* Zhang, 1995
* *[[Stenoscelis andersoni]]* Buchanan, 1948
* *[[Stenoscelis badius]]* Marshall, 1957
* *[[Stenoscelis binodifer]]* Marshall, 1940
* *[[Stenoscelis brevis]]* (Boheman, 1845)
* *[[Stenoscelis brevithoracicus]]* Inoue, 2025
* *[[Stenoscelis cavirostris]]* Inoue, 2025
* *[[Stenoscelis clavatus]]* Hustache, 1956
* *[[Stenoscelis crassifrons]]* Wollaston, 1873
* *[[Stenoscelis dentibasis]]* Voss, 1974
* *[[Stenoscelis foveatus]]* Zhang, 1995
* *[[Stenoscelis gracilitarsis]]* Wollaston, 1873
* *[[Stenoscelis himalayensis]]* Stebbing, 1914
* *[[Stenoscelis hylastoides]]* Wollaston, 1861
* *[[Stenoscelis lefevrei]]* Marshall, 1953
* *[[Stenoscelis leviceps]]* Marshall, 1953
* *[[Stenoscelis longifolia]]* Stebbing, 1914
* *[[Stenoscelis longisetosus]]* Konishi, 1956
* *[[Stenoscelis marginicauda]]* Marshall, 1953
* *[[Stenoscelis matobai]]* Inoue, 2025
* *[[Stenoscelis ogasawarensis]]* Inoue, 2025
* *[[Stenoscelis parcus]]* Voss, 1964
* *[[Stenoscelis pittospori]]* Marshall, 1956
* *[[Stenoscelis podocarpi]]* Marshall, 1956
* *[[Stenoscelis puncticulatus]]* Zhang, 1995
* *[[Stenoscelis recavus]]* Zhang, 1995
* *[[Stenoscelis reniformis]]* Inoue, 2025
* *[[Stenoscelis schedli]]* Voss, 1964
* *[[Stenoscelis scutellatus]]* Hustache, 1936
* *[[Stenoscelis sellatocollis]]* Marshall, 1937
* *[[Stenoscelis semiopacus]]* Voss, 1962
* *[[Stenoscelis setosus]]* Marshall, 1937
* *[[Stenoscelis strigicollis]]* Marshall, 1937
* *[[Stenoscelis widdringtoniae]]* Marshall, 1956
* *[[Stenoscelis yuxianensis]]* Zhang, 1995

## Referanser




## Eksterne lenker

*
Førsekterisk buddhisme

**Førsekterisk buddhisme**, også kalt **tidlig buddhisme**, **den tidligste buddhisme**, **opprinnelig buddhisme**, og **primitiv buddhisme**, er den teoretiske buddhismen som eksisterte før de forskjellige tidlige buddhistiske skolene utviklet seg, omkring 250 f.Kr. (etterfulgt av senere undersekter av buddhisme).

Innholdet og lærdommene i denne førsekteriske buddhismen er dedusert og rekonstruert fra de tidlige buddhistiske tekstene, som i seg selv er sekteriske. Emnet er mye debattert, og ikke alle tror at en meningsfull rekonstruksjon er mulig.

## Referanser
Heroinassistert behandling

**Heroinassistert behandling** (HAB), også kjent som heroin på resept eller medisinsk heroin, er en form for medisinsk behandling som omfatter å forsyne personer som lider av alvorlig opioidavhengighet med heroin. Formålet med HAB er å stabilisere pasienter som ikke har hatt suksess med tradisjonelle behandlingsformer som metadon eller buprenorfin, og som fortsetter å bruke illegale opioider til tross for skade og risiko.

## Historie
HAB har sitt opphav i Sveits på 1990-tallet, som svar på den økende heroinavhengigheten og tilhørende helseskader og kriminalitet. Den sveitsiske modellen ble senere adoptert av flere europeiske land, inkludert Tyskland, Nederland, Danmark, Storbritannia og Spania. Til tross for motstand og kontroverser har flere land gradvis implementert HAB-programmer som en del av sin nasjonale narkotikapolitikk.

HAB har vært gjenstand for betydelig debatt og kontrovers, spesielt fra de som mener at det normaliserer og opprettholder bruk av illegale stoffer. Kritikere hevder også at det er en kostbar tilnærming som ikke nødvendigvis adresserer de underliggende årsakene til avhengighet. Imidlertid har tilhengere av HAB-programmer pekt på forskning som viser positive resultater når det gjelder å redusere skader og forbedre livskvaliteten for deltakerne.

## Formål
Under HAB-programmer får deltakerne diacetylmorfin (heroin) under medisinsk tilsyn og under streng kontrollerte forhold. Dosen administreres vanligvis intravenøst under oppsyn av helsepersonell i spesialklinikker eller -sentre. Pasientene blir nøye overvåket for å unngå overdoser eller andre uønskede bivirkninger.

;Skadereduksjon
HAB har som mål å redusere skade og risiko forbundet med illegalt bruk av heroin. Ved å tilby ren, farmasøytisk kvalitet heroin, reduseres risikoen for overdoser og infeksjoner som HIV og hepatitt C, som ofte er knyttet til bruk av urene stoffer og deling av sprøyter.
;Sosial rehabilitering
HAB-programmer gir deltakerne en stabil forsyning av heroin, noe som kan bidra til å redusere den kriminelle aktiviteten knyttet til oppkjøp og bruk av illegale stoffer. Dette kan gi en mulighet for deltakerne å fokusere på sosial rehabilitering, inkludert tilbakeføring til arbeidslivet og gjenoppretting av sosiale bånd.
;Behandling av psykiske lidelser
HAB-programmer kan også tilby tilleggsbehandling og støtte for å behandle underliggende psykiske lidelser som ofte er knyttet til langvarig opioidavhengighet, for eksempel angst og depresjon.

## Heroinassistert behandling i Norge
Heroinassistert behandling I Norge tilbys i dag av Oslo Universitetssykehus, Som et prøveprosjekt med varighet på 5 år. Prøveprosjektet hadde oppstart i 2021 i Oslo og Bergen

## Referanser
Ustyrlig

***Ustyrlig*** er en dansk dramafilm fra 2023 i regi av Malou Reymann. Manus er av Reymann i samarbeid med Sara Isabella Jønsson og filmen er produsert av Matilda Appelin for Nordisk Film.

Handlingen i *Ustyrlig* er lagt til Danmark i 1930-årene og er inspirert av virkelige hendelser. Den handler om tenåringsjenta Maren, som blir ansett å være promiskuøs. Hun blir sendt til kvinneinstitusjonen på Sprogø, hvor det er forventet at hun skal lære å oppføre seg som en normal, skikkelig ung kvinne. 

## Roller (utvalg)
* Emilie Kroyer Koppel – Maren 
* Jessica Dinnage – Sørine 
* Lene Maria Christensen – Frida Nielsen
* Anders Heinrichsen – Hans-Otto Wildenskov
* Danica Curcic – Ursuala Ahlefeldt-Laurvig

## Festivaler og priser
Filmen har blitt vist på flere filmfestivaler, i Norge på Oslo Pix og Filmfestivalen i Haugesund. Under Göteborg Film Festival i 2023 vant den Dragon Award Best Nordic Film, og under Robertfesten 2024 Robertprisen for årets originale manuskript i tillegg til at Jessica Dinnage mottok prisen for årets kvinnelige birolle.

## Referanser

 



## Eksterne lenker
*
Buddhistiske konsiler

Siden bortgangen til den historiske Buddha, Siddharta Gautama, har buddhistiske klosterfellesskap («*[[sangha]]*») tidvis samlet seg for å avgjøre disputter om læren og klosterdisiplinen og å revidere og korrigere innholdet i buddhistiske kanoner.

Disse samlinger blir ofte kalt buddhistiske «konsiler» (pāḷi og sanskrit: *saṅgīti*, som betyr «å resitere sammen» eller «felles øvinger»). Nedtegnelser om disse konsiler er bevart i buddhistiske tekster; ifølge disse skal stridighetene ha begynt umiddelbart etter Buddhas bortgang og har fortsatt frem til moderne tider. 

De første konsilene er betraktet som virkelige hendelser av alle buddhistiske tradisjoner. Imidlertid er historisiteten og detaljene i disse konsilene fortsatt et spørsmål om tvist i moderne buddhistiske studer. Ulike kilder som stammer fra ulike buddhistiske skoler inneholder motstridende nedtegnelser om disse hendelser og fortellingene tjener ofte til å forsvare spesifikke skoler.

## Eksterne lenker
*  The second Counsil
Mesterligafinalen i fotball for menn 1996/97

**Mesterliga-finalen 1996/1997** ble spilt onsdag 28. mai 1997 mellom  og  på Olympiastadion i München. Kampen endte 3-1 til tyske Borussia Dortmund, som vant turneringen for første gang. Dette var italienske Juventus' andre finale av tre på rad. De var tittelforsvarere etter å ha vunnet året før, som er deres siste mesterligatittel av to, til tross for at de senere har spilt i finalen hele fire ganger (1998, 2003, 2015 og 2017). De to lagene hadde tidligere møttes i finalen i UEFA-cupen fire år tidligere. Den gang vant Juventus 6&ndash;1 sammenlagt over to kamper.

Borussia Dortmund vant finalen etter to scoringer av Karl-Heinz Riedle i første omgang og en av Lars Ricken i andre. Juventus' mål ble scoret av innbytteren Alessandro Del Piero i andre omgang.

Steinar Pedersen ble første nordmann som kunne smykke seg med UEFA mesterligatittelen. Han spilte ikke i selve finalen, men var kvalifisert til medalje gjennom tidligere innhopp for klubben i turneringen.

## Detaljer

**Assistentdommere:**
 László Hamar (Ungarn)
 Imre Bozóky (Ungarn)
**Fjerdedommer:**
Attila Juhos (Ungarn)

## Referanser
Radikala landsföreningen

**Radikala landsföreningen** var et svensk politisk parti som ble dannet i april 1944 med base i Stockholm. Partilederen var rektor og tidligere sosialdemokrat Gillis Hammar.  Partiet var kritisk til den førte utenrikspolitikken. Hammar var kjent som en flyktningvenn, og var generelt utpreget liberal.

Partiet stilte til valg i andre kammer i 1944 og fikk 6 775 stemmer, men ingen seter i Riksdagen. Radikala Landsföreningen stilte kun til valg i de to valgkretsene Stockholms stadsvalkrets, hvor partiet fikk 4&nbsp;290 stemmer, og Göteborgs stadsvalkrets, hvor de fikk 2.485 stemmer.

Radikale Landsföreningen stilte ikke ved andrekammervalget i 1948.

## Referanser
Eirik Mofoss

**Eirik Mofoss** (født 1993) er en norsk sivilingeniør som (per 2024) er daglig leder i tankesmien Langsikt, som han selv grunnla høsten 2023 sammen med Aksel Braanen Sterri. Han har tidligere vært fagdirektør i Norad (2022–2024) og finanspolitisk rådgiver for Høyres stortingsgruppe (2020–2022). 

Mofoss var med på å etablere bevegelsen effektiv altruisme i Norge. Per 2024 er Mofoss styreleder i Gi Effektivt, en tjeneste som gjør det enklere for nordmenn å finne og donere til effektive bistandsorganisasjoner. I 2022 ble Mofoss kåret til «årets ledestjerne» av ''Dagens Næringsliv'' begrunnet i hans arbeid og idealer. Han har blant annet bidratt til debatt om norsk bistand etter at han i et intervju i *[[Morgenbladet]]* gikk ut mot flere sider ved norsk bistand. Mofoss har lovet å gi bort 20&nbsp;% av inntekten sin resten av karrieren.  

Mofoss er utdannet sivilingeniør i industriell økonomi og teknologiledelse (INDØK) ved NTNU, inkludert ett år utvekslingsstudier ved det tekniske universitetet i München. 

## Referanser
Det demokratiske partiet i Tadsjikistan

**Det demokratiske partiet i Tadsjikistan** (russisk: Демократическая партия Таджикистана, translit.: Demokraticheskaya partiya Tadzhikistana; tadsjikisk: Ҳизби демократии Тоҷикистон, translit.: Hizbi demokratii Tojikiston) er et politisk parti i Tadsjikistan som ble grunnlagt i august 1990 av Mahmadruzi Iskandarov. Sammen med de andre tadsjikiske opposisjonspartiene ble det forbudt fra juli 1993 til august 1999.

Under 30%-kvoten som ble fastsatt i fredsavtalen som avsluttet borgerkrigen i Tadsjikistan, ble noen partimedlemmer utnevnt til regjeringsstillinger og administrative stillinger. Iskandarov, som hadde vært partileder siden gjenopptakelsen i 1999, ledet det statlige gassmonopolet Tajikgaz fra 2001 til 2003.

Partiet fikk ingen seter i lovgivningsvalgene som ble avholdt 27. februar og 13. mars 2005, og den oppnådde prosentandelen er ikke tilgjengelig. Partiet boikottet det tadsjikiske presidentvalget i 2006. Den 15. april 2005 ble partigrunnleggeren Mahmadruzi Iskandarov tatt av russiske sikkerhetstjenester - noe som har blitt ansett som ulovlig - i byen Korolyov, og fløyet tilbake til Tadsjikistan der han ble dømt til 23 års fengsel. Etter dette ble Saidjafar Usmonzoda valgt som partiets nye leder.

## Ideologi
* Liberalkonservatisme
* Sosialkonservatisme
* Tadsjikisk nasjonalisme
* Sekularisme

## Referanser
Aphanocorynes

***Aphanocorynes*** er en slekt av biller i familien snutebiller (Curculionidae). De lever i død ved.

## Utseende
Små, slanke, sylindriske, matt brunlige snutebiller. 

## Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. 

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], Cossoninae** Schönherr, 1825
******* Stammen **[[Proecini]]** Voss, 1956
******** Slekten ***Aphanocorynes*** Wollaston, 1873 
********* *[[Aphanocorynes depressus]]* Wollaston, 1873
********* *[[Aphanocorynes humeralis]]* Marshall, 1931
********* *[[Aphanocorynes procerus]]* Olliff, 1889
********* *[[Aphanocorynes savaiiensis]]* Marshall, 1931
********* *[[Aphanocorynes semirufirostris]]* Lea, 1915
********* *[[Aphanocorynes tectus]]* Voss, 1956

## Referanser




## Eksterne lenker

*
Frankrike under VM i svømmesport 2024

**[[Frankrike]]** deltok under **[[VM i svømmesport 2024]]** i Doha i Qatar fra 2. til 18. februar 2024.
## Medaljevinnere (utvalg)

## Referanser
Monaulax

***Monaulax*** er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. 

## Utseende
Små (gjerne 2 – 6&nbsp;mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. **Hodet** er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (*mesosternum*). Antennene er festet rundt midten av snuten. **Brystskjoldet** (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. **Dekkvingene** er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. **Beina** er kraftige og forholdsvis lange, lårene er vanligvis utannede, men kan ha en tann på undersiden. Leggene (*tibiae*) ender i en krok (*uncus*). Føttene er nokså korte og kan foldes tilbake mot leggen.

## Levevis
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.

## Utbredelse
Slekten er utbredt i Japan og Korea.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[tresnutebiller]], [[Cryptorhynchinae]]** Schönherr, 1825
******* Stammen **[[Aedemonini]]** Faust, 1898
******** Slekten ***Monaulax*** Roelofs, 1875
********* *[[Monaulax rugicollis]]* Roelofs, 1875

## Referanser




## Eksterne lenker

*